***Paradis nå!*** (originaltittel: *Paradise Now*) er en palestinsk dramafilm fra 2005 regissert av Hany Abu-Assad. Hovedrollene spilles av Kais Nashef, Ali Suliman, Lubna Azabal og Hiam Abbass.

Handling
--------

To barndomsvenner rekrutteres som selvmordsbombere i Tel Aviv. Etter en siste kveld med familiene, uten å kunne ta farvel, blir de kjørt til grensen med bomber festet til kroppen. De to utvalgte er nybarbert, nyfrisert og pent kledd i mørk dress for å fremstå som bosettere som skal i bryllup i Tel Aviv. Operasjonen går imidlertid ikke som planlagt. 

Filmens handling er «krydret» med lett absurde dagligdagse detaljer hvor blir seerne vitne til et hverdagsdrama som ulmer under overflaten.

Om filmen
---------

### Anmelderne

Filmen ble godt mottatt av kritikerne, noe som gjenspeiles i at den har fått 89% på Rotten Tomatoes. *The New York Times* skrev «it is easier to see suicide bomber as a 21st-century Manchurian Candidate - a soulless, robotic shell of a person programmed to wreak destruction - than it is to picture a flesh-and-blood human being doing the damage».

Den fikk terningkast fem av både *Dagbladet, VG, Adressa, Aftenposten, Dagsavisen* og *P3*.

### Priser

Filmen har blitt tildelt flere filmpriser, blant annet en Golden Globe for beste fremmedspråklige film. Den vant også tre priser ved Filmfestivalen i Berlin, samt en rekke andre filmpriser.

Den ble nominert til en Oscar i kategorien beste utenlandske film. Nominasjonen var omstridt på grunn av at Palestina ikke var anerkjent som suveren stat på den tiden. Samme forhold hindret i 2002 den palestinske filmen *Gud griper inn* fra å bli nominert. Årsaken til en endrede holdningen hos nominasjonskomiteen denne gang var at bidrag fra ikke-suverene nasjoner som Taiwan, Hongkong og Puerto Rico tidligere hadde blitt godtatt. Enkelte jødiske og israelske grupperinger med en politisk agenda la press på nominasjonskomiteens medlemmer for å forhindre at den skulle vinne prisen.

*Paradis nå!* var den første palestinske filmen til å bli Oscar-nominert.

I rollene
---------

(utvalg)

* Kais Nashef: Said
* Ali Suliman: Khaled
* Lubna Azabel: Suha
* Amer Hlehel: Jamal
* Hiam Abbass: Saids mor
* Ashraf Barchoum: Abu Karem

Referanser
----------

1. ↑  «Paradise Now». *www.rottentomatoes.com*. 18. november 2005. Besøkt 3. august 2019.
2. ↑  Holden, Stephen (28. oktober 2005). «Terrorists Facing Their Moment of Truth». *The New York Times*. ISSN 0362-4331. Besøkt 6. juni 2016.
3. ↑  «Paradis nå (Paradise now) - 2005». *Filmweb.no*. Besøkt 6. juni 2016.
4. ↑  Abu-Assad, Hany (18. november 2005). «Paradise Now». Besøkt 6. juni 2016.
5. ↑  «Israel vs. Paradise Now». *ynet*. Besøkt 6. juni 2016.

Eksterne lenker
---------------

* (en) *Paradis nå!* på Internet Movie Database Rediger på Wikidata

* (no) *Paradis nå!* hos Filmfront Rediger på Wikidata

* (sv) *Paradis nå!* i Svensk Filmdatabas Rediger på Wikidata

* (da) *Paradis nå!* i Danmark Nationale Filminstitut Rediger på Wikidata

* (en) *Paradis nå!* på AllMovie Rediger på Wikidata

* (fr) *Paradis nå!* på Allociné Rediger på Wikidata

* (nl) *Paradis nå!* på MovieMeter Rediger på Wikidata

* (de) *Paradis nå!* på filmportal.de Rediger på Wikidata

* (en) *Paradis nå!* på Turner Classic Movies Rediger på Wikidata

* (en) *Paradis nå!* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** BNE
 |